Ixef wis sin: Tasentalant deg wungal Iḥulfan id-yawi ɣef weɣyul s axxam n baba-m, nnif n twacult-nneɣ ad yames1 innan-a ad ǧǧen taqcict deg tmetti taqbaylit ad tettidir kan ɣef way-a d aya ara tettɛassa, dɣa Nafissa Zerdani temmeslayd ɣef wanect-a, tessetbeɛ-d s way-a  tayemmat ad tessaged yelli-s alamma ula d ass-nni i deg ara tesɛu tardiwin les rgles ad taggad. Ad tettru tikkal acku tiɣil tessaxser iman-is, ad tuɣal ula deg targit ad tettargu ay-a, alamma truḥ ad teḥku i yiwet i tt-iɣelben as d-sefhem2 tayemmat ad tkemmel deg tɛessast n yelli-s alamma yewweḍ-d wass i deg ara teddu d tislit, at uxxam ad raǧun lexbar ɣef nnif-nsen, ma d tameṭṭut ara izewǧen d tudert tamaynut, anda ara tessarem ad tesɛu aẓayer yemgaraden, ɣas ulama ur tesɛi ara azref ad textir win ara taɣ, maca ad tebru i rrayis ad taɣ rray n wiyaḍ awi-d kan ad tesɛu aẓayer xir3. Tassadit Yacine tenna-d belli deg zwaǧ n teqcict ababat d netta ara icaxen iwumi ara tt-yefk bla ma yeccawer-itt, ma ulac ababat, d gma-s neɣ d leɛmum-is neɣ d lwali-ines, ma ulac akk wigi d tayemmat ara icaxen4, tamarut-a deg udlis nniḍen anda i d-tules taḥkayt n Newwara i yeddan d ulwes-is i wakken ad teḍfer argazis ar tmurt n Fransa tenna-d Newwara tebɣa ad tunag acku tɣil mi ara teffeɣ ad tenṭel deffir-is timetti d wansayen-is. S wansayen tebɣa ad d-tini tamuḥeqranit, lbaṭel, d lxuf i tedder di tudertis5.